שמשייה לגינה מגיעה בשלושה סוגים עיקריים. שמשיה מסורתית קלאסית, שמשיית צד או שמשייה המותקנת על הקיר.
השמשייה המסורתית הקלאסית היא  אפשרות קלת משקל וזולה יותר מהאפשרויות האחרות. היא מגיעה עם רגל ישרה במרכז השמשייה והיא תצטרך תוספת של בסיס כבד ויציב שלרוב נמכר בנפרד מהשמשייה עצמה או אם יש לכם ריהוט גן שמותאם להצבת שמשייה (כמו שולחנות חוץ עם חור לשמשייה במרכז השולחן). חלקן מגיעות גם עם אפשרת לכיוון הגובה.
שמשיות צד לגינה מגיעות עם זרוע מעוקלת, המאפשרת להטות ולסובב את השמשייה כך שתוכלו להזיז אותן לכל כיוון ולהחליט מאיזה כיוון תרצו לקבל את הצל שלכם. בנוסף הבסיס והמבנה הראשי נמצאים רחוק מאזור הישיבה ומאפשרים תנועה נוחה יותר סביב השולחן או פינת הישיבה בגינה. הדגמים האלו כבדים הרבה יותר  ולא ניתן להזיז אותם בקלות ממקום למקום.
שמשיות צמודות קיר הן גם אופציה, למרות שהן פחות פופולריות בארץ. החיסרון העיקרי שלהן זה שהן דורשות התקנה וקיבוע לקיר והזזה שלהן היא בלתי אפשרית. בן יכולות להיות פתרון אידיאלי אם אתם מוגבלים במקום להצבה של השמשייה ועדיין לא רוצים לבנות פרגולה שתהיה גסה יותר משמשייה תלויה.